Chance Perdomo, un cunoscut din serialul "Gen V", difuzat de Prime Video, a murit la doar 27 de ani. Potrivit informațiilor publicate de Daily Mail, s-a întâmplat în urma unui accident de motocicletă.
Cunoscutul actor a murit în urma unui accident de motocicletă
Actorul născut în Los Angeles, care a crescut în Marea Britanie, a murit într-un accident de motocicletă. Potrivit autorităților, nu există alte detalii legate de acest tragic eveniment.
Cel mai recent rol al lui Perdomo a fost cel al personajului "Andrew Anderson", din serialul "Gen V", difuzat de Prime Video.
Publicația TheDirect scria anul trecut că statul a fost eliminat dintr-un trailer video, deoarece susținea mesajele anti-vaccin și îl urmărea online pe Andrew Tate.
Producătorii "Gen V" s-au declarat șocați de anunțul morții lui Chance Perdomo, potrivit sursei menționate.
"Suntem profund întristați. Ce pierdere", a scris un fan pe rețelele de socializare.
Chance Perdomo a debutat în scurtmetrajul "Longfield Drive"
Chance Perdomo a debutat în scurtmetrajul "Longfield Drive", în 2016. Ulterior, a jucat apoi în seriale precum "Midsomer Murders" și "Chilling Adventures of Sabrina".
În 2020, Perdomo a fost inclus în top 10 al artiștilor britanici demni de urmărit. El se afla pe lista respectivă alături de rapper-ul Stormzy și actrița/modelul Jodie Turner-Smith.
"Nu prea ne putem face o idee despre asta. Pentru noi, cei care l-am cunoscut și am lucrat cu el, Chance era întotdeauna fermecător și zâmbitor, o forță a naturii entuziastă, un interpret incredibil de talentat și, mai mult decât orice, o persoană foarte bună și drăguță. Nici măcar să scriem despre el la timpul trecut nu are sens. Ne pare foarte rău pentru familia lui Chance și plângem pierderea prietenului și colegului nostru. Îmbrățișați-i pe cei dragi în această seară", a împărtășit producătorul emisiunii într-o declarație.
Studiourile Amazon MGM și Sony Pictures Television au adăugat că "întreaga familie Gen V este devastată de moartea subită a lui Chance Perdomo".
Amazon MGM Studios și Sony Pictures Television au transmis gândurile sincere și sprijin familiei lui Chance și tuturor celor care l-au iubit.
Înainte de perioada petrecută în Gen V, a jucat rolul principal al lui Ambrose Spellman în serialul "Chilling Adventures of Sabrina", de Roberto Aguirre-Sacasa, alături de Kiernan Shipka, Ross Lynch și Michelle Gomez.
Perdomo a fost un actor afro-latin născut în Los Angeles, dar crescut în Southampton, Anglia. După absolvirea facultății, a vrut să studieze dreptul, dar în schimb s-a concentrat pe actorie. Cariera sa a început când a lucrat la Teatrul Național de Tineret din Londra.